stanford-oval/wikipedia huggingface dataset:
תם גל

| --- | --- |

 לידה:  2 ביוני 1991 (בן 33) רמת השרון, ישראל ישראל
 מדינה:  ישראל ישראל
 תקופת הפעילות:  מ-1999
 עיסוק:  שחקן
 מקום לימודים:  סמינר הקיבוצים
 בת זוג:  נעם ברוך
 מספר צאצאים:  1
 פרופיל ב-IMDb
גל (מימין) בפרק האיחוד של הסדרה "קרובים קרובים", 2005
תֹם גל (נולד ב-2 ביוני 1991) הוא שחקן תיאטרון, קולנוע וטלוויזיה ישראלי. מוכר בשל תפקידיו בסדרה "החבר'ה הטובים" בתור נתי לוי, ובסדרת הנוער "ראש גדול" בתור יונתן בן-נון.
ביוגרפיה

גל נולד ברמת השרון וגדל בכפר סבא, שם התחנך בבית הספר התיכון כצנלסון
את שירותו בצה"ל, בין השנים 2010–2013, עשה במודיעין חיל האוויר.
בשנת 2015 החל ללמוד בבית הספר למשחק של סמינר הקיבוצים, והוא בוגר שנת 2018.
קריירה

בשנים 1999-2002 שיחק בתפקיד ראשי בסדרת הנוער "החבר'ה הטובים" ששודרה בערוץ הילדים במשך 3 עונות גילם נתי לוי.
בשנת 2000 השתתף בסרט הטלוויזיה שביים שרון עמרני שנקרא "שלום לבן דודי" ששודרה ב-HOT3.
בשנת 2002 שיחק בסרט הטלוויזיוני של HOT3 שנקרא "אבא שחור לבן" שיחק את אלישע. באותה השנה גם שיחק בסרט טלוויזיה אחר "הערב: הניצול" ששודר בערוץ 2 שיחק בתפקיד ילד עיתונים.
ב-2003 שיחק בסרט הקולנוע "סימה וקנין מכשפה" גילם את ביבי ענן וענונו, נכדה של סימה וקנין. סרט זה היה מועמד לשלושה פרסי אופיר. בשנה זו השתתף גם בסדרת הטלוויזיה הקומית של הערוץ הראשון "צימרים" שיחק בתפקיד ילד. כמו כן באותה השנה גם התארח בסדרה הקומית ששודרה בערוץ 2 "ג'וני" גילם את ג׳וני בפלאשבק כשהיה ילד.
בשנת 2004 השתתף בהצגה "מירל'ה אפרת" של תיאטרון בית ליסין.
בשנים 2004-2007 השתתף בסדרת הנוער והילדים "ראש גדול" ששודרה בשידורי הלוויין של חברת "יס" בערוץ הילדים. בסדרה גילם את דמותו של יונתן בן נון, אחיו הקטן של תומר בן נון (אדם הירש).
בשנת 2005 השתתף בפרק האיחוד של תוכנית הקאלט הישראלית "קרובים קרובים", בו גילם את נבו, נכדם של לאורה ריבלין ויהורם גאון.  באותה שנה שיחק בהצגה "יומנים" של תיאטרון בית ליסין, הצגה שנמשכה עד שנת 2007.
בשנת 2006 דיבב בסרט "עידן הקרח 2: נמסים מצחוק".
בשנת 2007 השתתף בהצגה "האגם המוזהב".
בשנת 2008 שיחק בפרק מתוך הסדרה "23FM" בטלוויזיה החינוכית הישראלית, גילם את ליאל. באותה השנה התארח בעונה השלישית של הסדרה ״אמא'לה״ ששודרה בערוץ 2 שיחק את יוסי.
במהלך שנות עבודתו לקח חלק במספר סרטי סטודנטים, כשהבולט ביניהם הוא הסרט "אבות" בו שיחק את התפקיד הראשי. הסרט זכה בפרס הסרט הזר הטוב ביותר בפסטיבל סרטי הסטודנטים בהוליווד לשנת 2008.
בשנת 2009 שיחק את דמותו של אושר בתוכנית "אחרי הצלצול" בגרסה הישראלית של ערוץ דיסני.
בשנת 2010 השתתף בסרט "פעם הייתי" בבימויו של אבי נשר, בו גילם גל את דמותו של בני עבאדי, הסרט זכה בשני פרסי אופיר.
בשנת 2011 השתתף בסרט ״בוקר טוב אדון פידלמן״.
בשנת 2012 שיחק בסרט הדרמה הנועז ״הנותנת״.
לאחר שסיים את שירותו הצבאי ואת לימודי המשחק, חזר להופיע ולשחק.
בשנת 2018 השתתף בפיילוט לסדרת טלוויזיה חדשה בשם "עשבים שוטים" אשר זכתה בפסטיבל קולנוע דרום וכן בפסטיבל ITV בוורמונט בפרס הבימוי. באותה השנה השתתף בהצגה "אל נקמות" של התיאטרון הקאמרי. באותה השנה הופיע גם בהצגה "לשם ובחזרה" של התיאטרון העברי.
בשנת 2019 החל לשחק במחזה "המלך הלך לישון". באותה השנה שיחק במיני-סדרה ״הנערים״.
בשנת 2020 השתתף בסדרת הדרמה "שעת נעילה" ששודרה בכאן 11, בה גילם את פיקסמן.
בשנת 2021 שיחק במחזמר "רינגו" מטעם הקאמרי. במחזמר שיחק שתי דמויות שונות, את בנימין נתניהו ואישה מבוגרת.
בשנת 2022 השתתף במחזה "שלום לך ארץ" בתיאטרון הקאמרי שכתבה וביימה מוריה זרחיה.
חיים אישיים

נשוי לבת-זוגו, נעם ברוך, ואב לבת. מתגוררים בכפר סבא
פסקל סיאקם

| --- | --- |

פסקל סיאקם, 2018
 לידה:  2 באפריל 1994 (בן 30) דואלה שבקמרון
 עמדה:  פאוור פורוורד
 גובה:  2.03 מטרים
 מספר:  43
 מכללה:  אוניברסיטת המדינה של ניו מקסיקו
 דראפט:  בחירה מספר 27, 2016 טורונטו ראפטורס
 קבוצות כשחקן
 2016–2024   2017   2024–:  טורונטו ראפטורס   ← ראפטורס 905   אינדיאנה פייסרס
 הישגים כשחקן
 זכייה באליפות ה-NBA‏ (2019)   בחירה לחמישיית העונה השנייה‏ (2020)   בחירה לחמישיית העונה השלישית‏ (2022)   3 בחירות למשחק האולסטאר של ה-NBA‏ (2020, 2023, 2025)   השחקן המשתפר של העונה ב-NBA‏ (2019)
פסקל סיאקם (באנגלית: Pascal Siakam; נולד ב-2 באפריל 1994) הוא שחקן כדורסל קמרוני המשחק באינדיאנה פייסרס מליגת ה-NBA. לאחר ששיחק במכללות במדי אוניברסיטת המדינה של ניו מקסיקו, סיאקם נבחר עם הבחירה ה-27 בדראפט 2016 על ידי טורונטו ראפטורס.
ראשית חייו

סיאקם נולד בדואלה שבקמרון לטצ'מו ולוויקטורי סיאקם, הצעיר מבין ארבעה אחים. אביו של סיאקם עבד בחברת תחבורה מקומית, והיה גם ראש העיר של העיירה מקננה. סיאקם תכנן בתחילה להיות כומר קתולי, אבל ככל שגדל למד לאהוב את משחק הכדורסל. סיאקם התגלה על ידי לוק בא א מוטה במחנה מקומי של "כדורסל ללא גבולות". עם בא א מוטה בתור מנטור, סיאקם עבר לגור בארצות הברית בגיל 16. סיאקם עבר ממחנה למחנה הבא כדי להיות שחקן כדורסל טוב יותר לפני שהחליט להתגורר בלואיוויל שבטקסס. הוא העביר שנה ב"גוד'ס אקדמי" (God's Academy) בלואיוויל, ובסיומה עבר לאוניברסיטת מדינת ניו מקסיקו.
קריירת המכללות

סיאקם החל ללמוד באוניברסיטת מדינת ניו מקסיקו ב-2013. עם זאת, בשל פציעה, לא שיחק במשך כל עונת 2013/2014. במהלך שנת המשחק הראשונה שלו באוניברסיטת המדינה של ניו מקסיקו בעונת 2014/2015, סיאקם נבחר לחמישיית הפרשמנים של העונה בליגת ה-WAC. בעונה הבאה, עונת 2015/2016, קלע בממוצע 20.2 נקודות, והוסיף 11.6 ריבאונדים ו-2.2 חסימות ב-34 משחקים ונבחר לשחקן השנה של חטיבת ה-WAC.
ב-19 באפריל 2016, הכריז סיאקם על הצטרפותו לדראפט ה-NBA של אותה שנה, ובכך ויתר על זכאותו לשנתיים נוספות באוניברסיטה.
קריירה ב-NBA > טורונטו ראפטורס (2016–2024)

ב-23 ביוני 2016 נבחר סיאקם על ידי טורונטו ראפטורס בבחירה ה-27 בדראפט 2016. ב-9 ביולי חתם על חוזה הרוקי שלו בראפטורס. ב-26 באוקטובר 2016 היה סיאקם לרוקי הראשון לפתוח במשחק הראשון של העונה מאז עשה זאת יונאס ולנצ'יונאס ב-2012; במשחק רשם תשעה ריבאונדים וארבע נקודות ב-21 דקות, בניצחון 109-91 מול דטרויט פיסטונס. ב-3 בדצמבר 2016, קלע שיא עונתי של 14 נקודות בניצחון 128-84 על אטלנטה הוקס. ב-1 בינואר 2017 רשם שיא-עונה של 10 ריבאונדים, כאשר הראפטורס ניצחו 123-114 את לוס אנג'לס לייקרס. סיאקם שימש הפאוור פורוורד הפותח בכל 34 המשחקים הראשונים של עונת 2016/2017 לפני שהוחלף על ידי לוקאס נוגיירה ב-5 בינואר 2017. במהלך עונת הרוקי שלו, עבר סיאקם מספר פעמים לראפטורס 905, קבוצת ליגת הפיתוח של טורונטו. באפריל 2017, הוא עזר לראפטורס 905 לזכות באליפות ליגת הפיתוח, לאחר שהביסו את ריו גראנדה ואלי וייפרס 2-1 בסדרת הגמר. סיאקם רשם בממוצע 23.0 נקודות ו-9.0 ריבאונדים בסדרה זו, ונבחר ל-MVP של סדרת הגמר של ליגת הפיתוח בשל רמת משחקו הגבוהה בסדרה.
ב-26 באוקטובר 2017 קלע סיאקם 20 נקודות, שיא קריירה, נגד גולדן סטייט ווריורס. במשחק השישי של סדרת הסיבוב הראשון של הראפטורס בפלייאוף 2018 נגד וושינגטון ויזארדס, קלע סיאקם 11 נקודות והוסיף שמונה ריבאונדים בניצחון 102-92, שבשלו ניצחה טורונטו גם בסדרה.
ב-7 בפברואר 2019 קבע שיא קריירה חדש עם 33 נקודות בניצחון 119–101 נגד ההוקס. בסיום עונת 2018/2019 זכה עם טורונטו באליפות ה-NBA הראשונה בתולדותיה, לאחר שגברה על גולדן סטייט ווריורס בסדרת הגמר בתוצאה 4–2. במשחק השישי והמכריע הוביל סיאקם את קלעי קבוצתו עם 26 נקודות (כמו קייל לאורי). בסיום העונה זכה בפרס השחקן המשתפר של העונה ב-NBA, וחתם על הארכת חוזה לארבע שנים בשווי 130 מיליון דולר.
ב-8 בנובמבר 2019 קלע 44 נקודות, שיא קריירה, בניצחון הראפטורס מול ניו אורלינס. סיאקם, שהפך לכוכב הקבוצה לאחר עזיבתו של קוואי לנארד, נבחר בעונת 2019/2020 הן לחמישיית המזרח במשחק האולסטאר של ה-NBA, והן לחמישייה השנייה של העונה.
קריירה ב-NBA > אינדיאנה פייסרס (2024-הווה)

ב-17 בינואר 2024, עבר סיאקם במסגרת טרייד משולש מהראפטורס אל הפייסרס. הראפטורס קיבלו בתמורה את ברוס בראון וג'ורדן נוורה מהפייסרס, קיירה לואיס ג'וניור מהפליקנס, שתי בחירות דראפט עתידיות בסיבוב הראשון מהפייסרס, ובחירה עתידית מותנית נוספת בסיבוב הראשון מהפייסרס.
חייו האישיים

סיאקם הוא בנו של טצ'מו סיאקם, ראש העיר לשעבר של מקננה שבקמרון, ושל ויקטורי סיאקם. אביו נהרג בתאונת דרכים בחודש אוקטובר 2014. יש לו שלושה אחים גדולים, בוריס, כריסטיאן וג'יימס, ששיחקו כדורסל מכללות בארצות הברית.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | טורונטו | 55 | 38 | 15.6 | 0.502 | 0.143 | 0.688 | 3.4 | 0.3 | 0.5 | 0.8 | 4.2 |
| 2017/2018 | טורונטו | 81 | 5 | 20.7 | 0.508 | 0.220 | 0.621 | 4.5 | 2.0 | 0.8 | 0.5 | 7.3 |
| 2018/2019 | טורונטו | 80 | 79 | 31.9 | 0.549 | 0.369 | 0.785 | 6.9 | 3.1 | 0.9 | 0.7 | 16.9 |
| 2019/2020 | טורונטו | 60 | 60 | 35.2 | 0.453 | 0.359 | 0.792 | 7.3 | 3.5 | 1.0 | 0.9 | 22.9 |
| 2020/2021 | טורונטו | 56 | 56 | 35.8 | 0.455 | 0.297 | 0.827 | 7.2 | 4.5 | 1.1 | 0.7 | 21.4 |
| 2021/2022 | טורונטו | 68 | 68 | 37.9 | 0.494 | 0.344 | 0.749 | 8.5 | 5.3 | 1.3 | 0.6 | 22.8 |
| 2022/2023 | טורונטו | 71 | 71 | 37.4 | 0.480 | 0.324 | 0.774 | 7.8 | 5.8 | 0.9 | 0.5 | 24.2 |
| קריירה |  | 471 | 377 | 30.6 | 0.487 | 0.327 | 0.774 | 6.5 | 3.5 | 0.9 | 0.7 | 17.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | טורונטו | 2 | 0 | 5.0 | 0.000 | 0.000 | 0.000 | 1.5 | 0.5 | 0.5 | 0.0 | 0.0 |
| 2017/2018 | טורונטו | 10 | 0 | 17.9 | 0.610 | 0.750 | 0.650 | 3.6 | 0.8 | 0.1 | 0.6 | 6.6 |
| 2018/2019 | טורונטו | 24 | 24 | 37.1 | 0.470 | 0.279 | 0.759 | 7.1 | 2.8 | 1.0 | 0.7 | 19.0 |
| 2019/2020 | טורונטו | 11 | 11 | 38.0 | 0.396 | 0.189 | 0.717 | 7.5 | 3.8 | 1.1 | 0.4 | 17.0 |
| 2021/2022 | טורונטו | 6 | 6 | 43.3 | 0.477 | 0.235 | 0.861 | 7.2 | 5.8 | 1.2 | 1.0 | 22.8 |
| קריירה |  | 53 | 41 | 33.2 | 0.459 | 0.258 | 0.757 | 6.3 | 2.9 | 0.8 | 0.6 | 15.9 |
הערות שוליים

↑  WAC Men’s Basketball Postseason Honors Announced
↑  Pascal Siakam declares for 2016 NBA Draft
↑  "Raptors Sign First Round Picks Poeltl & Siakam". NBA.com. 9 ביולי 2016. נבדק ב-9 ביולי 2016. {{cite web}}:  (עזרה)
↑  "DeRozan's 40 leads Raptors to 109-91 win over Pistons". ESPN.com. 26 באוקטובר 2016. נבדק ב-27 באוקטובר 2016. {{cite web}}:  (עזרה)
↑  "Pascal Siakam 2016-17 Game Log". Basketball-Reference.com. נבדק ב-6 בינואר 2017. {{cite web}}:  (עזרה)
↑  "Lowry scores 33, rallies Raptors to 101-93 win over Jazz". ESPN.com. 5 בינואר 2017. נבדק ב-6 בינואר 2017. {{cite web}}:  (עזרה)
↑  "2016-17 NBA Assignments". NBA.com. אורכב מ-המקור ב-2017-01-26. נבדק ב-11 במרץ 2017. {{cite web}}:  (עזרה)
↑  "Stackhouse, Raptors 905 Cap Historic Season With NBA D-League Championship". NBA.com. 27 באפריל 2017. אורכב מ-המקור ב-2017-06-11. נבדק ב-27 באפריל 2017. {{cite web}}:  (עזרה)
↑  Smith, Doug (2017-10-26). "Raptors had the shots, but fall short in loss to Warriors". The Toronto Star (בCanadian English). נבדק ב-2018-02-09.
↑  "Down at half, Lowry's 24, bench help Raps top Wiz 102-92". ESPN.com. 27 באפריל 2018. נבדק ב-27 באפריל 2018. {{cite web}}:  (עזרה)
↑  "Siakam, VanVleet set career highs to lead Raptors past Hawks". ESPN.com. 7 בפברואר 2019. נבדק ב-8 בפברואר 2019. {{cite web}}:  (עזרה)
↑  טורונטו אלופת ה-NBA אחרי שגברה 110:114 על גולדן סטייט, באתר וואלה, 14 ביוני 2019
↑  Report: Raptors agree to 4-year, max extension with Siakam, יאהו ספורט, October 19, 2019
↑  Siakam scores 44 points, Raptors beat Pelicans 122-104, ESPN, Nov 9, 2019
↑  כפיר שקד, ‏דרכו של פסקל: העלייה המטאורית של סיאקם, באתר ערוץ הספורט, 16 בפברואר 2020
↑  New Mexico State's Pascal Siakam Is the Best Player You've Never Heard of
ולדימיר גלפנד

| --- | --- |

ולדימיר גלפנד, גרמניה, 1945
 לידה:  1 במרץ 1923 נובוארכנגלסק, אוקראינה 
 פטירה:  25 בנובמבר 1983 (בגיל 60) דניפרופטרובסק, ברה"מ 
 מדינה:  ברית המועצות 
 עיסוק:  סופר, איש צבא
 שפות היצירה:  רוסית 
 סוגה:  ספר זיכרונות 
 יצירות בולטות:  זכרונותיו על מלחמת העולם השנייה, Deutschland-Tagebuch (1945-1946) - Notations of a Soldier in the Red Army
 פרסים והוקרה:  עיטור הכוכב האדום  מדליית הניצחון על גרמניה במלחמה הפטריוטית הגדולה 1941–1945 
 www.gelfand.de
 
ולדימיר נתנוביץ' גלפנד (ברוסית: Влади́мир Ната́нович Ге́льфанд; 1 במרץ 1923, נובוארכנגלסק (אנ') - 25 בנובמבר 1983, דניפרופטרובסק) היה קצין בצבא האדום במהלך מלחמת העולם השנייה. נודע כמחבר יומנים שפורסמו בשנות מלחמת העולם השנייה ואחריה. ספרו Deutschland-Tagebuch (1945-1946) - Notations of a Soldier in the Red Army יצא לאור בגרמניה בשפה הגרמנית.
ילדותו

ולדימיר נולד במשפחה קשת יום אצל לנתן סולומונוביץ' ונדז'דה ולדימירובנה גורודינסקאיה. אמו הצטרפה למפלגה הבולשביקית כבר ב-1917 והשתתפה במלחמת האזרחים. האב לא הצטרף למפלגה ועבד במפעל מלט בדניפרודזרז'ינסק.
על מנת לשפר את מצבם הכלכלי המשפחה עברה לקווקז והתיישבה ב-1926 בעיר ייסנטוקי שם גרו הוריו של נתן אך חזרו לאוקראינה כבר ב-1928.
האב התחיל לעבוד במפעל מתכות כמנהל עבודה ואמו הייתה מחנכת בגן ילדים בו גם למד. ב-1933 הם עברו לדניפרופטרובסק.
ההורים התגרשו עוד לפני שהתחיל ללמוד בבית הספר שם ולדימיר גם ניהל עיתון קיר. אחרי בית ספר הוא התקבל לפקולטת הפועלים לתעשייה בעיר ולמד שם 3 שנים עד תחילתה של הפלישה הגרמנית לברית המועצות.
תקופת המלחמה

באוגוסט 1941 המשפחה עוברת אווקואציה יחד עם אוכלוסיית המנהלה. האב נוסע לאחיו בדרבנט ומשתתף בפעילויות מגננה ולאחר מכן גויס ל"צבא עמלים" לעיר שחטי.
ולדימיר עצמו עבר לייסנטוקי ועבד שם בעבודות תיקונים עד אפריל 1942 אז הגיע ללשכת גיוס וגויס ב-6 במאי. למד בבית ספר לתותחנים באזור מייקופ, קיבל דרגת סמל (אנ') ועם התקרבות הוורמאכט לאזור השתתף בקרבות בחזית חארקוב הדרומית. בעקבות הנסיגה של כוחות הצבא האדום ביולי 1942 יחידתו כותרה וחוסלה באזור רוסטוב על הדון. הוא הצליח לצאת מן הכיתור ונלחם עם יחידה אחרת ליד סטאלינגרד כסגן מפקד מחלקה בנושאים פוליטיים. באותו הזמן הצטרף למפלגה הקומוניסטית. לאחר שנפצע בידו בדצמבר אותה השנה, התאשפז בבית חולים צבאי באזור סאראטוב ממנו שוחרר בפברואר 1943 ונשלח לבית ספר רובאי של קצינים באזור רוסטוב על הדון מייד עם שחרורו.
בקיץ אותה השנה חידש את הקשר עם אמו שנמצאת באסיה התיכונה. בעקבות התכתובת מתגלה שכל קרוביו בעיר ייסנטוקי שנכבשה על ידי הגרמנים חוסלו והיחידים ששרדו היה אח של אביו שנשאר בדרבנט שלא נכבשה ואביו בחזית.
הוא מסיים את בית הספר לאחר שלושה חודשים בדרגת לוטננט משנה ונשלח לפקד על מחלקת מרגמות בכוחות חטיבת חיל הרגלים מספר 248 ומתקדם איתה דרומית למליטופול. בסתיו אותה השנה היא מצורפת לחזית האוקראינית השלישית שקמה. בנובמבר 1943 הוא מקבל מעמד מלא במפלגה ובסוף ינואר 1944 מקבל דרגת לוטננט. אז הוא גם משתתף בקרבות בדרום דנייפר ובמאי יחד עם יחידתו מבצע צליחת דנייסטר באזור גריגוריופול. בסתיו אותה השנה יחידתו נמצאת מזרחית לוורשה. במשך כחודשיים הוא נוטש את יחידתו עד חזרתו בנובמבר. חודש לאחר מכן הוא נשפט על עריקות, ללא עונש לפי יומנו.
בינואר 1945 הוא מצורף לחטיבת חיל רגלים מספר 1052 באוגדה 301 בארמייה החמישית של החזית הביילורוסית הראשונה בהנהגתו של גיאורגי ז'וקוב ומפקד שם גם כן על מחלקת מרגמות. ניתן לראות בכך את העונש על עריקותו שכן היחידה הזאת השתתפה בפועל בקרבות בעוד שיחידתו הקודמת הוזזה לעורף של יחידתו החדשה.
ב-14 בינואר התחילה התקפה באזור נהר פיליצה בעקבותיה חטיבתו הגיעה לגבול ברית המועצות-גרמניה הנאצית לפני 22 ביוני 1941. בתחילת פברואר הוא השתתף בהתקפה של יחידתו בצידו המערבי של נהר אודר שחסמה התקפות נגד כבדות. לפני מבצע כיבוש ברלין ולדימיר צורף בסוף מרץ למטה אוגדת 301 על מנת לנהל יומן פעולות מלחמה. הוא עבר איתה בקיסטרין, ביקר בעמדות ויחידות שנכבשו עד שנכנס איתה לברלין בסוף אפריל.
לאחר כיבוש העיר הוא הוגדר כרשאי להסתובב חופשי בשטחה ורק באוקטובר אותה השנה צורף לבסיס אספקת כוחות כיבוש שהיה בקרמן עד לשחרורו בספטמבר 1946.
לאחר המלחמה

הוא חזר לאמו שחזרה בינתיים לדניפרופטרובסק ושנה לאחר מכן התחיל ללמוד באוניברסיטה של העיר אך עבר ללמוד במולוטוב בעקבות נישואיו לברטה קויפמן, איתה למד בבית הספר והתכתב בזמן המלחמה. בנו, אלכסנדר, נולד באפריל 1950 וב-1952 הוא סיים את לימודיו עם עבודה מסכמת שעסקה ברומנו של איליה ארנבורג "הסערה" ואף נפגש איתו במוסקבה.
מאוגוסט אותה השנה הוא עבד כמרצה להיסטוריה, הספרות והשפה הרוסית במכללת עובדי הרכבות בעיר. ב-1954 נפרד מברטה וחוזר שוב לדניפרופטרובסק. הוא מתגרש ממנה ב-1958 שנה לאחר שהכיר את אשתו השנייה, בלה שולמן. בנישואים השניים נולדו לו שני בנים: גנאדי ב-1959 וויטלי ב-1963. ולדימיר עבד בהמשך חייו כמרצה לחברה, היסטוריה וכלכלה פוליטית במכללות מקצועיות ואשתו בעלת תואר בחינוך עבדה כגננת, דבר שמיוחס לאנטישמיות שהתקיימה באזור.
ב-1974 נפטר אביו וב-1982, אמו. הוא עצמו נפטר כעבור שנה.
יומנו

במהלך כל תקופת שירותו ניהל ולדימיר יומן ופרסם חלק משיריו בעיתוני החזית. הוא מתאר את תנועת הכוחות לפעמים ללא כיוון אחיד, מפגש עם משתפי הפעולה עם הנאצים ומפגש עם אוכלוסייה של פולין.
יומנו עבר פרסומיו לאחר מספר עריכות בהתאם לצנזורה עצמית. כך, למשל, הוא לא ציטט שירים שכתב על הרייכסטאג ועל עמוד הניצחון של ברלין ב-1945. ב-1975 בפרסומו את השיר ניצחון בברלין שכביכול כתב בברלין השורה "אני מסתכל ויורק על גרמניה - על ברלין מנוצח אני יורק" הוחלפה ב"תסתכלו הנני מנצח גרמניה - בברלין ניצחתי אותה".
ספרים שיצאו לאור

Wladimir Gelfand, Tagebuch 1941–1946. bbb battert-Verlag 2002, גרמניה מסת"ב 3-87989-360-8
Wladimir Gelfand, Deutschland-Tagebuch 1945–1946: Aufzeichnungen eines Rotarmisten. Aufbau-Verlag 2005, גרמניה מסת"ב 3-351-02596-3
Vladimir Gelfand, Tysk dagbok 1945—46. Ersatz 2006, שוודיה מסת"ב 91-88858-21-9
Wladimir Gelfand, Deutschland-Tagebuch 1945–1946. Aufbau-Taschenbuch-Verlag 2008, גרמניה מסת"ב 3-7466-8155-3
Vladimir Gelfand, Tysk dagbok 1945—46. Ersatz-E-bok 2012, שוודיה מסת"ב 9789186437831
Владимир Гельфанд, Дневник 1941–1946. Книжники 2015 ISBN 978-5-9953-0395-4; РОССПЭН 2015, רוסיה מסת"ב 978-5-8243-1983-5
Владимир Гельфанд, Дневник 1941–1946. Книжники 2016 ISBN 978-5-9953-0437-1; РОССПЭН 2016, רוסיה מסת"ב 978-5-8243-2023-7
אנתוני אדוארדס (כדורסלן)

אנתוני דוואנטה אדוארדס (באנגלית: Anthony DeVante Edwards; נולד ב-5 באוגוסט 2001) הוא כדורסלן אמריקאי המשחק בקבוצת מינסוטה טימברוולבס מליגת ה-NBA ונבחרת ארצות הברית.
קריירת תיכונים

אדוארדס נולד וגדל באטלנטה שבג'ורג'יה. בשנת 2015, בעת שהיה בן 13, נפטרה אמו ממחלת הסרטן. בשנת 2018 הוביל את קבוצת הכדורסל של "תיכון הולי ספיריט" לזכייה באליפות ליגת התיכונים הפרטיים בג'ורג'יה, ובשנה העוקבת הפסיד עם הקבוצה במשחק הגמר, על אף שקלע 27 נקודות. לאורך אותה עונה, אשר הייתה האחרונה שלו בתיכון, העמיד ממוצעים של 25.7 נקודות, 9.6 ריבאונדים ו-2.7 אסיסטים למשחק. במרץ 2019 השתתף במשחק מקדונלד'ס אול-אמריקן, בו קלע 12 נקודות לזכות "נבחרת המזרח".
קריירת מכללות

בשנת 2019 החל ללמוד באוניברסיטת ג'ורג'יה, אותה בחר על מנת לשחק תחת המאמן טום קרין, אשר אימן בעבר שניים מהכדורסלנים האהודים על אדוארדס – דוויין וייד וויקטור אולדיפו. בעונתו היחידה עם ה"ג'ורג'יה בולדוגס" הציג יכולת מצוינת עם ממוצעים של 19.1 נקודות, 5.2 ריבאונדים ו-2.8 אסיסטים למשחק, אולם קבוצתו העמידה מאזן ניצחונות מאכזב, 16–16. בסיום העונה זכה בתואר רוקי העונה של המחוז הדרום-מזרחי (SEC), וכן נבחר לחמישייה השנייה של העונה במחוז.
במרץ 2020 הודיע על עזיבתו את האוניברסיטה, לטובת התמודדות לבחירה בדראפט ה-NBA‏ 2020.
קריירה מקצועית

בדראפט ה-NBA‏ 2020 נבחר אדוארדס בבחירה הראשונה, על ידי מינסוטה טימברוולבס.
בשנת 2024 שיחק במדי נבחרת ארצות הברית בכדורסל באולימפיאדת פריז (2024) וזכה במדליית הזהב יחד עם שאר חברי הקבוצה.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות |  % מהשדה |  % מהשלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | אוניברסיטת ג'ורג'יה | 32 | 32 | 33.0 | 0.402 | 0.294 | 0.772 | 5.2 | 2.8 | 1.3 | 0.6 | 19.1 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | מינסוטה | 72 | 55 | 32.1 | 0.417 | 0.329 | 0.776 | 4.7 | 2.9 | 1.1 | 0.5 | 19.3 |
| 2021/2022 | מינסוטה | 72 | 72 | 34.3 | 0.441 | 0.357 | 0.786 | 4.8 | 3.8 | 1.5 | 0.6 | 21.3 |
| 2022/2023 | מינסוטה | 79 | 79 | 36.0 | 0.459 | 0.369 | 0.756 | 5.8 | 4.4 | 1.6 | 0.7 | 24.6 |
| קריירה |  | 223 | 206 | 34.2 | 0.441 | 0.352 | 0.770 | 5.1 | 3.7 | 1.4 | 0.6 | 21.8 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | מינסוטה | 6 | 6 | 37.8 | 0.455 | 0.404 | 0.824 | 4.2 | 3.0 | 1.2 | 1.2 | 25.2 |
| 2022/2023 | מינסוטה | 5 | 5 | 39.8 | 0.482 | 0.349 | 0.846 | 5.0 | 5.2 | 1.8 | 2.0 | 31.6 |
| קריירה |  | 11 | 11 | 38.7 | 0.469 | 0.380 | 0.836 | 4.5 | 4.0 | 1.5 | 1.5 | 28.1 |
קריירה כשחקן קולנוע

שיחק את קרמיט בסרט השיחוק של אדם סנדלר.
הערות שוליים

↑  איך הפך אדוארדס למועמד מבטיח ל-NBA, באתר 247sports.com,‏ 3 בינואר 2020
↑  תיכון הריטג' גובר על הולי ספיריט בגמר התיכונים, באתר times-herald.com,‏ 26 בפברואר 2019
1 2  ביוגרפיה של אדוארדס, באתר אוניברסיטת ג'ורג'יה
↑  סטטיסטיקות משחק מקדונלד'ס אול-אמריקן 2019, באתר realgm.com
↑  אדוארדס בוחר ללמוד בג'ורג'יה, באתר bleacherreport.com,‏ 11 בפברואר 2019
↑  הסטטיסטיקות של אדוארדס בליגת המכללות, באתר sports-reference.com
↑  אדוארדס מעמיד את עצמו לבחירה בדראפט 2020, באתר ESPN,‏ 20 במרץ 2020
| נבחרת ארצות הברית – האלופה האולימפית - פריז (2024) |
| --- | --- | --- |
|  1  •  2  •  3  •  4 קרי •  5 אדוארדס •  6 ג'יימס •  7 דוראנט •  8 וייט •  9 האליברטון •  10 טייטום •   11 אמביד •  12 הולידיי • 13 אדבאיו •  14 דייוויס • 15 בוקר • מאמן: קר |  1  •  2  •  3  •  4 קרי •  5 אדוארדס •  6 ג'יימס •  7 דוראנט •  8 וייט •  9 האליברטון •  10 טייטום •   11 אמביד •  12 הולידיי • 13 אדבאיו •  14 דייוויס • 15 בוקר • מאמן: קר | ארצות הברית |
שלומי גרטנר

| --- | --- |
אין תמונה חופשית
 לידה:  1980 (בן 45 בערך) ה'תש"ם אנגליה לונדון, אנגליה
 מוקד פעילות:  ישראל, אנגליה, ארצות הברית
 תקופת הפעילות:  מ-2007
 עיסוק:  זמר
 זרם:  חרדי, חסידי
 סוגה:  מוזיקה חסידית
 סוג קול:  טנור
 שפה מועדפת:  אנגלית, עברית
 שיתופי פעולה בולטים:  יוסי גרין, איצי וולדנר, פינקי ובר, ליפא שמעלצר, מוטי אילוביץ, ברוך לוין, משה לאופר, ישראלי לאם, ברוך צ'ייט, יונתן רזאל
 gertnermusic.com
שלומי גֶרטְנֶר (נהגה: "שלוֹימי") (נולד בשנת ה'תש"ם, 1980) הוא זמר חרדי חסידי המתגורר באנגליה.
ביוגרפיה

גרטנר נולד בשכונת הנדון שבצפון מערב לונדון. כילד שר במקהלות ילדים בלונדון. הוא למד בישיבת ויז'ניץ בבני ברק. לאחר נישואיו שב להתגורר בלונדון.
בשנת 2007 הוציא את אלבומו הראשון "ניסים", מתוכו התפרסמו השירים "ניסים", "קודש", ו-"מלכהל'ה" שהלחין יוסי גרין והוקדש לבתו של גרטנר שנולדה עם מום רפואי. בשנת 2010 הוציא לאור את האלבום "עשה עשה", מתוכו התפרסמו השירים "עשה עשה" ו-"happy birthday". באוקטובר 2012 הוציא את אלבומו השלישי - "והתקין". בשנת 2013 הוציא אלבומו הרביעי "Imagine" (תאר לעצמך), העוסק ברובו במשיח ובגאולה.
גרטנר מופיע רבות בישראל ובארצות הברית. הופיע מספר פעמים במופע האסק, הקונצרט השנתי היוקרתי של המוזיקה החסידית.
ב-2019 השתתף כשופט אורח בשלב הגמר של תוכנית הריאלטי הקול הבא, ששודר מבנייני האומה בירושלים.
בשנת תש"פ (2020) הופיע במופע חג סוכות בנייני האומה ואירח את הזמרים ארי היל, נפתלי קמפה ויונתן רזאל. מהופעה זו יצא אלבום DVD בשם "שלוימי גרטנר בירושלים".
דיסקוגרפיה > אלבומים

ניסים - (2007)
עשה עשה - (2010)
והתקין - (2011)
Imagine Up - (תאר לעצמך) - (2013)
דוד ושלמה - (2014)
מנחה - (2016)
Serenity - (רוגע) - (2018)
יהללו - (2019)
שלומי גרטנר בירושלים LIVE
ויזניצא אינדערהיים - (2022)
דיסקוגרפיה > השתתפות באלבומים

מונה 7 - הכל לטובה, מונה רוזנבלום, 2017
Journeys 5, אייבי רוטנברג, 2022
דיסקוגרפיה > סינגלים

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: הוספת רוב שיריו.
המים שטפונו - עם שלום פרץ, לחן של אלי קליין ואיצי ברי, 2018
רבי אלימלך - לחן של יונה ליפשיץ, עיבוד של אלי קליין ואיצי ברי, 2020
ותתן לנו חיים - לחן של פינקי ובר, 2021
מחרוזת ירושלים - עם ארי היל, 2021
הערות שוליים

↑   מוצ"ש חי | שלומי גרטנר והאלבום ניסים, סרטון בערוץ "מנחם טוקר הערוץ הרשמי | Toker.FM", באתר יוטיוב (אורך: 01:22:21)
↑  יוסי נכטיגל, ‏האזינו: החדש של שלומי גרטנר כבר כאן, באתר כיכר השבת, 9 בפברואר 2010
↑  'עשה עשה': שלומי גרטנר • להאזנה, באתר בחדרי חרדים, 6 בפברואר 2010
↑  שלומי גרטנר מציג אלבום שלישי ומושקע - "והתקין" - רדיו גאולה, באתר רדיו גאולה FM, ‏7 באוקטובר 2012
↑  Imagine • שלומי גרטנר באלבום חדש • ויש גם קליפ - רדיו גאולה, באתר רדיו גאולה FM, ‏19 בפברואר 2014
↑  יאיר טוקר, ‏שלומי גרטנר באלבום חדש - "Imagine", באתר כיכר השבת, 19 בפברואר 2014
↑  ניסים | אברהם פריד יחד עם שלומי גרטנר בהופעה של האסק, באתר פייסבוק, ‏13 בדצמבר 2015
↑   הקול הבא מירושלים I אירוע הגמר I בנייני האומה Hakol Haba From Jerusalem I The Final Event I, סרטון בערוץ "הקול הבא", באתר יוטיוב (אורך: 04:13:15)
↑  אליעזר חסיד, תיעוד: שלומי גרטנר אירח שורת אמנים במופע ענק - בחדרי חרדים, באתר בחדרי חרדים
↑   Gertner in Jerusalem Trailer | גרטנר בירושלים תקציר, סרטון בערוץ "שלומי גרטנר Shloime Gertner", באתר יוטיוב (אורך: 07:28)
| --- | --- |
בקרת זהויות :  NLI: 987007508072705171  MusicBrainz: 12dfc936-447f-471b-a586-30a201a80cf5  VIAF: 308266808   WorldCat (עם VIAF): 308266808 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.